પાનકીની સામગ્રી બધી મિક્સ કરીને અડધો કલાક પલાળીને ખીરું રાખી મૂકવું. આ ખીરાને નોન-સ્ટીકમાં રેડીને પણ બનાવી શકાય. અથવા, કેળાનાં પાન લેવાં. તેમાં ઘી અથવા તેલ ચોપડવું. તેની ઉપર ખીરું પાથરવું. ન બહુ જાડું કે ન બહુ પાતળું અને ત્યાર બાદ તેની ઉપર બીજુ કેળાનું પાન મૂકી ઉપરથી ઢાંકી દેવું અને વરાળમાં બાફી દેવું. આ પાંચ મિનિટમાં થઈ જશે. પાનકીને થતાં બહુ વાર લાગતી નથી. પચવામાં હલકી, કેળનાં પાનમાં થાય તો તેનો ગુણ ઉત્તમ છે અને વળી સરળતાથી બની જાય છે. તે ગરમ ગરમ તેલ નાખીને ચટણી સાથે સર્વ કરવી.